**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 11.08.2021, ora 08:00 – 12.08.2021, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 12.08.2021, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 11.08.2021, la ora 11:00, **Atenţionarea Hidrologică nr. 88,** valabilă în intervalul *11.08.2021 ora 13:00 – 11.08.2021 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Suceava, Moldova, Bistriţa şi Trotuş,* cu posibile depăşiri ale **COTELOR DE ATENŢIE,** în care se precizează următoarele:

**- COD GALBEN:** ,,*În intervalul 11.08.2021 ora 13:00 – 11.08.2021 ora 24:00 pe râurile din bazinele hidrografice: Vişeu – bazin superior și afluenți bazin mijlociu și inferior (judeţul Maramureş), Suceava – bazin superior și afluenți bazin mijlociu și inferior (judeţul Suceava), Moldova– bazin superior și afluenți bazin mijlociu și inferior (judeţele: Suceava şi Neamţ), Bistrița – bazin superior și afluenți bazin mijlociu și inferior (judeţele: Suceava, Neamț, Harghita şi Bacău) şi Trotuş– bazin superior și afluenți bazin mijlociu și inferior (judeţele: Harghita, Neamț, Bacău și Vrancea).”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *BACĂU, HARGHITA, MARAMUREŞ, NEAMŢ, SUCEAVA şi VRANCEA (6 prefecturi) - COD GALBEN*.

**RÂURI**

**Debitele au fost, în general, staționare,** exceptând râurile din bazinele hidrografice Vișeu, Iza, Tur, Someș, Crasna, Barcău, Crișuri, Mureș și bazinele superioare și mijlocii ale Argeșului și Ialomiței unde au fost în scădere.

Mici creșteri de debite datorită precipitațiilor căzute în interval și propagării s-au produs pe râurile din bazinul mijlociu al Trotușului și bazinul inferior al Bistriței datorită precipitațiilor căzute în interval și propagării.

Scurgeri importante pe versanți, torenți, pâraie, cu efecte izolate de inundații locale și creșteri mai importante de debite s-au produs pe unele râuri mici aferente bazinelor hidrografice ale Someșului Mare, Mureșului mijlociu și afluenților de dreapta ai Siretului, datorită averselor cu caracter torențial căzute în interval.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe unele râuri din bazinele hidrografice: Dâmbovița, Prahova, cele din Dobrogea și cursul superior al Someșului Mare şi mai mici (sub 30% din normalele lunare) pe râurile din bazinele hidrografice: Iza, Lăpuş, Crișul Negru, Bega Veche, Timiș, Bârzava, Moravița, Nera, Cerna, Tazlău, Jijia, afluenții Jiului, Bârladului, unii afluenți ai Crișului Negru (Valea Roșie, Holod, Teuz), Oltului mijlociu și inferior și Argeșului superior (Vâlsan, Arefu, R. Doamnei).

În interval au fost emise trei **ATENȚIONĂRI HIDROLOGICE** pentru fenomene imediate.

A fost în vigoare **ATENȚIONAREA HIDROLOGICĂ nr.88** din 11.08.2021 până la ora 24.00.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staționare**, exceptând râurile din bazinele hidrografice: Vișeu, Someș, Crișuri și Mureș unde vor fi în scădere.

Sunt posibile scurgeri importante pe versanți, torenți, pâraie, cu efecte de inundații locale și creșteri mai însemnate de debite și niveluri pe unele râuri mici din zonele montane din sudul și estul țării, datorită precipitațiilor torențiale, sub formă de aversă, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară (secţiunea Baziaş) în intervalul 11.08.2021 – 12.08.2021 a fost în creştere, având valoarea de 4400 m3/s**, peste media multianuală a lunii august (4300 m3/s).

În aval de Porţile de Fier debitele au fost în creștere pe sectorul Gruia–Călărași și în scădere pe sectorul Cernavodă–Tulcea.

**Debitul la intrarea în ţară (secţiunea Baziaş) va fi în creștere (4500 m3/s).**

În aval de Porţile de Fier debitele vor fi în creștere pe sectorul Gruia – Vadu Oii și în scădere pe sectorul Brăila – Tulcea.

**Alimentări cu apă**

Județul Vaslui:

Se mențin prevederile din „Planul de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**2.** **Situaţia meteorologică în intervalul 11.08.2021, ora 09:00 –12.08.2021, ora 06:00**

**Administraţia Naţională de Meteorologie** (A.N.M.) a emis în data de 11.08.2021, la ora 10:00, **Atenţionarea Meteorologică nr. 118**, conform căreia:

**MESAJ 1**

**- COD GALBEN:** ,,*În sud-vestul și sudul țării, disconfortul termic va fi ridicat și local va fi caniculă. Indicele temperatură-umezeală (ITU) va depăși pe arii extinse pragul critic de 80 de unități, iar temperaturile maxime vor fi cuprinse, în general, între 34 și 37 de grade. Notă: în sud-vestul țării disconfortul termic se va menține ridicat și în zilele următoare.”*

**MESAJ 2**

**- COD GALBEN:** ,,*În intervalul 11 august, ora 13:00 – 11 august, ora 23:00, local la munte, în Moldova și în Maramureș vor fi perioade cu instabilitate atmosferică accentuată, ce se va manifesta prin averse care vor avea și caracter torențial, descărcări electrice, intensificări ale vântului, vijelii și grindină. Cantitățile de apă vor depăși pe alocuri 25...40 l/mp. Notă: fenomene de instabilitate atmosferică se vor semnala pe arii restrânse și în restul teritoriului.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ARGEŞ, BRĂILA, BUZĂU, CARAŞ-SEVERIN, CĂLARAŞI, CONSTANŢA, DÂMBOVIŢA, DOLJ, GIURGIU, GORJ, IALOMIŢA, ILFOV, MEHEDINŢI, OLT, PRAHOVA, TELEORMAN, TIMIŞ, TULCEA, VÂLCEA şi Municipiul BUCUREŞTI (20 prefecturi) - COD GALBEN (MESAJ 1);*

- către prefecturile județelor: *BACĂU, BISTRIŢA-NĂSĂUD, BOTOŞANI, BUZĂU, COVASNA, HARGHITA, IAŞI, MARAMUREŞ, MUREŞ, NEAMŢ, PRAHOVA, SUCEAVA şi VRANCEA (13 prefecturi) - COD GALBEN (MESAJ 2).*

**ÎN ŢARĂ**

Valorile termice au marcat o scădere ușoară față de intervalul anterior în sud și parțial în centru, dar vremea a fost călduroasă în majoritatea zonelor, caniculară după-amiaza în cea mai mare parte a Olteniei și pe spații mai mici în Muntenia și Banat. Indicele temperatură-umezeală (ITU) a atins și a depășit ușor pragul critic de 80 de unităţi al disconfortului termic în Oltenia, local în Muntenia și pe arii restrânse în Banat și Crișana. Cerul a fost variabil, cu înnorări temporar accentuate după-amiaza și seara când s-au semnalat averse, descărcări electrice și intensificări de scurtă durată ale vântului, local în zona subcarpatică a Moldovei, dar pe arii restrânse și în Maramureș, Transilvania, Muntenia și Oltenia. În județele Neamț și Bacău intensificările de vânt au atins la rafală viteze în jurul a 80 km/h. Ploile au avut și caracter torențial, cantitățile de apă au depășit pe alocuri 20...25 l/mp, iar pe raza județului Neamț (Piatra Neamț) au fost consemnate căderi de grindină. Temperaturile maxime s-au încadrat între 27 de grade la Întorsura Buzăului și 39 de grade la Băile Herculane. La ora 06 se înregistrau 11 grade la Întorsura Buzăului, Toplița și Joseni și 23 de grade la Gura Portiței.

***Observații:*** *în intervalul de diagnoză au fost în vigoare 14 mesaje pentru fenomene meteorologice periculoase imediate:*

*- 1 avertizare cod roșu emisă de către SRPV Bacău;*

*- 6 avertizări cod portocaliu, 5 emise de către SRPV Bacău și 1 emisă de către SRPV Cluj;*

*- 7 atenționări cod galben, câte 2 emise de către SRPV Sibiu și SRPV Craiova și câte 1 emisă de către CNPM pentru Muntenia, SRPV Timișoara și SRPV Bacău.*

**LA BUCUREŞTI**

Vremea a fost caniculară după-amiaza, când și indicele temperatură-umezeală (ITU) a atins și depășit ușor pragul critic de 80 de unități al disconfortului termic. Cerul a fost mai mult senin, iar vântul a suflat slab până la moderat. Temperatura maximă a fost de 34 de grade la Afumați și Băneasa și 35 de grade la Filaret, iar la ora 06 se înregistrau 16 grade la Băneasa, 18 grade la Afumați și 20 de grade la Filaret.

**3. Prognoza meteorologică în intervalul 12.08.2021, ora 09:00 –13.08.2021, ora 09:00**

**ÎN ŢARĂ**

Îndeosebi în sud-vestul și sudul țării, vremea va fi călduroasă, cu disconfort termic ce se va menține ridicat. Cerul va fi variabil, cu înnorări temporar accentuate mai ales după-amiaza și seara, local în zona Carpaților Orientali și Meridionali și pe alocuri în rest, cu precădere în regiunile sudice, unde vor fi averse, descărcări electrice și intensificări de scurtă durată ale vântului. Temperaturile maxime vor fi cuprinse între 25 de grade în nordul Moldovei și 36...37 de grade în vestul și sudul Olteniei, iar cele minime se vor situa între 9 grade în depresiunile din estul Transilvaniei și 22 de grade pe litoral. Izolat vor fi condiții de ceață.

**LA BUCUREŞTI**

Vremea va fi călduroasă, iar temperatura maximă se va situa în jurul a 32 de grade. Cerul va fi variabil, cu înnorări temporare după orele amiezii, când va fi în creștere probabilitatea pentru averse, descărcări electrice și unele intensificări ale vântului. Temperatura minimă va fi de 18...20 de grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române*** informează că în data de 11.08.2021 a fost semnalată mortalitate piscicolă pe râul Somuzul Mare, în zona municipiului Fălticeni, aval de barajul acumulării Falticeni II, judeţul Suceava. În urma deplasării pe teren a reprezentanţilor S.G.A. Suceava, au fost găsite 5 exemplare de peşti morţi, de sub 1 kg, din specii diferite. Pe tronsonul de curs de apă verificat nu au fost identificate surse de poluare. S-au prelevat probe de apă. Reprezentanţii Direcţiei Sanitar-Veterinare au recoltat exemplare de peşti morţi, în vederea analizelor de laborator.

În urma efectuării analizelor probelor de apă, au rezultat următoarele:

- râul Somuzul Mare, în zona cu mortalitate piscicolă, are clasa a III-a de calitate, clasă determinată de valoarea oxigenului dizolvat şi a consumului chimic de oxigen;

- apele uzate epurate evacuate din staţia de epurare ACET Fălticeni (aflată la aproximativ 300 m aval de zona cu mortalitate piscicolă) se încadrează în limitele prevăzute în autorizaţia de gospodărire a apelor nr. 111/18.05.2021;

- la 1 km aval de gura de evacuare a staţiei de epurare, râul Somuzul Mare îşi schimbă clasa de calitate, trecând în clasa a IV-a, fiind depăşit pragul la indicatorii oxigen dizolvat, amoniu şi fosfor total.

Având în vedere că nu au fost identificate surse de poluare, se va reveni cu alte precizări în funcţie de rezultatul buletinelor de analize întocmit de către Direcţia Sanitar-Veterinară Suceava.

***Administrația Națională Apele Române*** revine cu informaţii despre poluarea accidentală a apei râului Bahlui, care s-a produs în data de 10.08.2021, în jurul orei 08:45, în zona municipiului Iaşi, județul Iași, ca urmare a evacuării de ape uzate neepurate, prin G.V. Tudor Vladimirescu mal stâng şi Pod Sf. Ioan (din administrarea APAVITAL SA Iaşi), în cursul de apă Bahlui. Nu a fost semnalată mortalitate piscicolă. Rezultatele analizelor fizico-chimice, pentru probele de apă prelevate în data de 10.08.2021, se prezintă astfel:

 

Operatorul de reţea APAVITAL S.A. Iaşi a remediat cele două avarii, respectiv obturatorul pneumatic montat pe G.V. Tudor Vladimirescu și înlocuirea garniturii de etanşare a stavilei camerei deversoare Pod Sf. Ioan, sistând astfel evacuările de ape uzate neepurate în râul Bahlui.

A.B.A. Prut-Bârlad a dispus evacuarea din acumulările Pd. Iloaiei şi Cucuteni a unor debite de 2 mc/s şi respectiv 1 mc/s pentru asigurarea diluţiei pe cursul de apă Bahlui, respectiv Jijia. Zonele afectate sunt supravegheate în continuare de către reprezentanţii A.B.A. Prut Bârlad – S.G.A. Iaşi.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***

**În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 10.08.2021, în cadrul Reţelei Naţionale de Monitorizare, nu au fost înregistrate depășiri ale pragurilor de alertă pentru NO2 (dioxid de azot) și nici ale pragurilor de alertă și informare pentru O3 (ozon).

**A fost înregistrată depăşirea pragului de alertă pentru SO2 la staţia DJ-4.**

Nu a fost înregistrată depășirea valorii limită zilnice pentru indicatorul particule în suspensie (PM10).Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Garda Natională de Mediu – Comisariatul Judeţean Braşov*** informează despre producerea, în data de 11.08.2021, în jurul orei 20:50, unei explozii urmate de incendiu la un depozit de artificii (de lângă Uzina Tehnică Tohan) din localitatea Zărneşti, judeţul Braşov. A fost afectată o suprafaţă de 120 mp. În urma exploziei o persoană a decedat. I.S.U. Braşov a intervenit pentru stingerea incediului. Nu se cunosc cauzele producerii exploziei. Reprezentanţii G.N.M. - C.J. Braşov s-au deplasat la faţa locului.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10.08.2021-11.08.2021 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.